***ΣΧΕΔΙΟ ΥΠΟΒΟΛΗΣ ΕΡΕΥΝΗΤΙΚΗΣ ΕΡΓΑΣΙΑΣ***

**Σχ. Έτος:** 2015 - 2016 Α΄ ΤΕΤΡΑΜΗΝΟ **ΣΧΟΛΙΚΗ ΜΟΝΑΔΑ:** 5ο ΓΕΛ ΝΕΑΣ ΣΜΥΡΝΗΣ – ΤΜΗΜΑ A2

**Ο ΤΙΤΛΟΣ ΤΗΣ ΕΡΕΥΝΗΤΙΚΗΣ ΕΡΓΑΣΙΑΣ:** ΕΛΕΥΘΕΡΟΣ ΧΡΟΝΟΣ ΚΑΙ ΕΦΗΒΕΙΑ

**ΣΤΟΙΧΕΙΑ ΥΠΕΥΘΥΝΩΝ ΕΚΠΑΙΔΕΥΤΙΚΩΝ**

|  |  |  |  |  |
| --- | --- | --- | --- | --- |
| **ΟΝΟΜΑΤΕΠΩΝΥΜΟ** | **ΕΙΔΙΚΟΤΗΤΑ (ΠΕ)** | **ΔΙΑΤΙΘΕΜΕΝΕΣ ΩΡΕΣ ΓΙΑ ΤΟ ΠΡΟΓΡΑΜΜΑ** | **ΥΛΟΠΟΙΗΣΗ ΕΡΕΥΝΗΤΙΚΩΝ ΕΡΓΑΣΙΩΝ ΣΕ ΠΡΟΗΓΟΥΜΕΝΑ ΕΤΗ (ΝΑΙ/ΟΧΙ)** | **ΣΧΕΤΙΚΗ ΕΠΙΜΟΡΦΩΣΗ (ΦΟΡΕΑΣ ΕΠΙΜΟΡΦΩΣΗΣ)** |
| Αθανασούλη Φωτεινή | ΠΕ 12 | -2- | ΝΑΙ | ΟΕΠΕΚ |

**ΠΑΙΔΑΓΩΓΙΚΗ ΔΙΑΔΙΚΑΣΙA**

Α. ΣΚΟΠΟΣ ΕΡΕΥΝΑΣ, ΣΑΦΩΣ ΔΙΑΤΥΠΩΜΕΝΑ ΕΡΕΥΝΗΤΙΚΑ ΕΡΩΤΗΜΑΤΑ:

|  |
| --- |
| Σκοπός:  Μέσα από την ερευνητική εργασία να έρθουν οι μαθητές σε επαφή με την έννοια του ελεύθερου χρόνου και τα κριτήρια επιλογής του, να γνωρίσουν διαφορετικές μορφές δραστηριοτήτων στην εφηβεία, όπως το θέατρο, ο κινηματογράφος, τα ηλεκτρονικά παιγνίδια και δραστηριότητες στον τομέα του αθλητισμού. Επίσης να κατανοήσουν το βασικό ρόλο που παίζει η σωστή κατανομή του ελεύθερου χρόνου στην καθημερινή ζωή του ανθρώπου , αφού μέσα από την καλλιτεχνική δημιουργία και τις αθλητικές δραστηριότητες ο άνθρωπος ωθείται στην ψυχική και σωματική καλλιέργεια και τελικά στην προσωπική του ολοκλήρωση.  Ερευνητικά ερωτήματα:   * Ποια η έννοια του ελεύθερου χρόνου και ποια τα κριτήρια επιλογής του. * Ποιες είναι οι πιο σημαντικές δραστηριότητες που εξασκούν κατά τον ελεύθερο χρόνο τους. * Ποια η ιστορική αναδρομή των συγκεκριμένων δραστηριοτήτων. * Ποιοι είναι οι σπουδαιότεροι εκπρόσωποι από τον καλλιτεχνικό και αθλητικό χώρο, συνδέοντας τα δημιουργήματά τους, με τα κοινωνικά και ιστορικά γεγονότα της αντίστοιχης εποχής. * Ποια η επίδραση της πραγματοποίησης διαφορετικών δραστηριοτήτων κατά τον ελεύθερο χρόνο τους, στην ψυχολογία, ιδιαίτερα των εφήβων, καθώς και ποιο ρόλο παίζουν στη διαμόρφωση των ηθικών αξιών και γενικά της προσωπικότητάς τους. * Να επιχειρήσουν να κατασκευάσουν με απλά υλικά δικά τους δημιουργήματα, γεφυρώνοντας ρεαλισμό με φαντασία. |

Β. ΣΥΝΟΠΤΙΚΗ ΑΙΤΙΟΛΟΓΗΣΗ ΤΟΥ ΘΕΜΑΤΟΣ (κριτήρια επιλογής θέματος, συσχέτιση με διδασκόμενα μαθήματα, αναμενόμενα μαθησιακά οφέλη κ.λπ.).

|  |
| --- |
| Κριτήρια επιλογής του θέματος  Ο άνθρωπος σε όλες τις εποχές προσπάθησε να αναπτύξει δημιουργικά τον ελεύθερο χρόνο του μέσα από διάφορες μορφές ψυχαγωγίας. Η τέχνη, όπως και ο αθλητισμός είναι μια εσωτερική ανάγκη έκφρασης. Οι τρόποι έκφρασης διαφοροποιούνται στην πορεία του χρόνου και μεταξύ των λαών. Η τέχνη εκφράζει συναισθήματα και δια της τέχνης ο άνθρωπος ολοκληρώνεται, ενώ μέσα από τη συμμετοχή σε διάφορα αθλήματα μαθαίνει τις βασικές αρχές της συνεργασίας, υπομονής, επιμονή στο στόχο και ανεκτικότητα.  Εμπλεκόμενα μαθήματα : Ιστορία, Έκφραση- Έκθεση, Γυμναστική, Πολιτική Παιδεία.  Μαθησιακά οφέλη:   * Να εξοικειωθούν οι μαθητές σε μεθόδους έρευνας , όπως βιβλιογραφική, επίσης να χρησιμοποιήσουν ερευνητικά εργαλεία , όπως είναι η συνέντευξη με κάποιο εκπρόσωπο του καλλιτεχνικού και αθλητικού χώρου, να κάνουν σχολιασμό και παρουσίαση αποτελεσμάτων. * Να καλλιεργήσουν δεξιότητες με τη συμμετοχή τους σε δημιουργικές δραστηριότητες. * Ν’ αποκτήσουν κοινωνική και κριτική σκέψη, ώστε να κατανοούν και να ευαισθητοποιούνται σε σχέση με την τέχνη και τον αθλητισμό(αναφορά στις διαφορές αθλητισμού και πρωταθλητισμού). * Να εκφραστούν δημιουργικά μέσα από τη ζωγραφική, το κολάζ και τις κατασκευές. * Ν’ ασκηθούν στην αυτενέργεια και στη συλλογική εργασία. * Να θέτουν χρονικά όρια κατά την εκτέλεση συγκεκριμένων πράξεων. |

Γ. ΕΝΔΕΙΚΤΙΚΗ ΠΕΡΙΓΡΑΦΗ ΠΗΓΩΝ ΑΝΑΖΗΤΗΣΗΣ ΔΕΔΟΜΕΝΩΝ, ΜΕΘΟΔΟΥ ΚΑΙ ΕΡΕΥΝΗΤΙΚΩΝ ΕΡΓΑΛΕΙΩΝ ΣΥΛΛΟΓΗΣ ΚΑΙ ΕΠΕΞΕΡΓΑΣΙΑΣ ΤΩΝ ΔΕΔΟΜΕΝΩΝ ΓΙΑ ΑΠΟΦΥΓΗ ΦΑΙΝΟΜΕΝΩΝ ΑΠΛΗΣ ΑΝΤΙΓΡΑΦΗΣ ΚΑΙ ΠΑΡΑΘΕΣΗΣ ΠΛΗΡΟΦΟΡΙΩΝ

|  |
| --- |
| Διαδικασία έρευνας – Μεθοδολογία   * Χωρισμός σε 4 ομάδες εργασίας (θέατρο, κινηματογράφος, ηλεκτρονικά παιγνίδια, αθλήματα) με συγκεκριμένες υπευθυνότητες και εναλλαγή ρόλων για κάθε μέλος της ομάδας. Ένταξη σε ομάδες με βάση τα ενδιαφέροντά τους. * Τεχνική καταιγισμού ιδεών και αποτύπωση των αποτελεσμάτων σε χαρτόνια. * Κατασκευή εννοιολογικού χάρτη, καταγράφοντας τα ερευνητικά ερωτήματα για κάθε ομάδα. * Βιβλιογραφική έρευνα και κριτική των πηγών, με συχνές επισκέψεις στην Βιβλιοθήκη του σχολείου και στο Εργαστήριο Ηλεκτρονικών Υπολογιστών. * Χρήση δημοσκοπικής μεθόδου, με κατασκευή και επεξεργασία ερωτήσεων για συνέντευξη. * Θέτουμε χρονικά όρια για την πραγματοποίηση συγκεκριμένων δράσεων σε κάθε φάση της ερευνητικής εργασίας. * Συχνή χρήση αντιπαράθεσης επιχειρημάτων και πάντα συζήτηση στην ολομέλεια των αποτελεσμάτων. Κάνουμε πάντα ανατροφοδότηση. |

Δ. ΑΝΑΜΕΝΟΜΕΝΑ ΑΠΟΤΕΛΕΣΜΑΤΑ ΚΑΙ ΤΡΟΠΟΙ ΠΑΡΟΥΣΙΑΣΗΣ ΤΩΝ ΑΠΟΤΕΛΕΣΜΑΤΩΝ ΚΑΙ ΤΟΥ ΤΕΧΝHΜΑΤΟΣ

|  |
| --- |
| * Να εξασκηθούν στην συλλογή πληροφοριών, καθώς επίσης και στην ερμηνεία και παρουσίαση των αποτελεσμάτων, με τη μέθοδο της συνέντευξης. * Να αλλάξουν στάση και να υιοθετήσουν νέες συμπεριφορές που έχουν σχέση με την σημασία διαφορετικών δραστηριοτήτων, όπως μορφές τέχνης και του αθλητισμού στην καθημερινή μας ζωή. * Να εξασκηθούν στη χρήση διαφορετικών υλικών, όπως σπρέι, χρώμα , ξύλο, για την κατασκευή του τεχνήματος. * Να αποκτήσουν εμπειρία στην παρουσίαση ,σε σύντομο χρονικό διάστημα των βασικών θεμάτων της εργασίας τους , με ελκυστικό για τους ακροατές τρόπο. * Μέσα από τη συμμετοχή τους σε ομάδες , να αποκτήσουν νέο ήθος όσον αφορά τον τρόπο σκέψης και δράσης στη συλλογική εργασία, με αλληλοεμπλεκόμενες δραστηριότητες. |

Ε. ΠΟΡΟΙ – ΥΛΙΚΑ – ΕΞΟΠΛΙΣΜΟΣ-ΕΠΙΣΚΕΨΕΙΣ-ΠΡΟΣΚΛΗΣΕΙΣ ΕΙΔΙΚΩΝ

|  |
| --- |
| * Επιστημονικά και λογοτεχνικά βιβλία, άρθρα από εφημερίδες, , χαρτόνια, σπρέι , χρώμα, ηλεκτρονικοί υπολογιστές, ψηφιακή φωτογραφική μηχανή. * Σχολικό εργαστήριο πληροφορικής. * Σχολική βιβλιοθήκη * διαδίκτυο * Επίσκεψη στο Μουσείο Μπενάκη. |

Στ. ΕΝΔΕΙΚΤΙΚΗ ΒΙΒΛΙΟΓΡΑΦΙΑ

|  |
| --- |
| * Βαλούκος, Σ., Ιστορία του κινηματογράφου, Εκδόσεις Αιγόκερως, Αθήνα, 2003. * Μουδατσάκης, Τ., Η θεωρία του δράματος στη σχολική πράξη, Εκδόσεις Καρδαμίτσα, Αθήνα, 1994. * Πεφάνης, Γ., Το θέατρο και τα σύμβολα, Εκδόσεις Ελληνικά Γράμματα, Αθήνα, 1999. * Φιλίππου, Ε., Η ιστορία των σύγχρονων ολυμπιακών αγώνων 1896-2000, Εκδόσεις Σαββάλας, Αθήνα, 2002. * Φίσερ, Ε., Η αναγκαιότητα της Τέχνης, Εκδόσεις Θεμέλιο, Αθήνα 1981. * Διαδίκτυο, Σχολική Βιβλιοθήκη, εφημερίδες, περιοδικά. |

Ζ. ΣΧΟΛΙΑ ΚΑΙ ΠΡΟΤΑΣΕΙΣ ΤΟΥ ΣΧΟΛΙΚΟΥ ΣΥΜΒΟΥΛΟΥ ΠΑΙΔΑΓΩΓΙΚΗΣ ΕΥΘΥΝΗΣ

|  |
| --- |
|  |